**H O T Ă R Â R E**

**privind soluționarea întâmpinării Asociației Solidaritatea pentru Libertatea de Conștiință**

Având în vedere:

Sesizarea **Asociației Solidaritatea pentru Libertatea de Conștiință**, înregistrată sub nr. 75/06.10.2018 prin care reclamă faptul că în campania electorală pentru referendumul național pentru revizuirea Constituției din 6 și 7 octombrie 2018 au fost folosite imagini de copii;

În raport cu dispozițiile art. 62 din Legea nr. 3/2000, modificată și art. 80 alin. (2) din Legea nr. 208/2015, modificată, Biroul Electoral de Circumscripție Județeană nr. 16 Dâmbovița, în unanimitate, califică întâmpinarea formulată de **Asociația Solidaritatea pentru Libertatea de Conștiință**, înregistrată sub nr. 75/06.10.2018, completată prin adresa nr. 77/06.10.2018, ca fiind o plângere privind încălcarea dispozițiilor referitoare la campania electorală;

Analizând conținutul întâmpinării, Biroul Electoral de Circumscripție Județeană nr. 16 Dâmbovița constată că nu sunt indicate cazuri concrete, în care imagini de copii să fi fost folosite pe materialele de campanie electorală utilizate în Județul Dâmbovița, din această perspectivă plângerea fiind lipsită de obiect;

Constatând faptul că Sentința Curții de Apel București nr. 3917/04.10.2018, invocată în întâmpinare, nu este definitivă;

Reținând că, potrivit prevederilor art. 64 din Legea nr. 208/2015, modificată, *campania electorală se încheie în ziua care precede data alegerilor, la ora 7,00;*

În temeiul art. 29 din Legea nr. 3/2000, modificată, raportat la art. 3 din Regulamentul de organizare și funcționare a birourilor și oficiilor electorale constituite la referendumul național pentru revizuirea Constituției din 6 și 7 octombrie 2018, aprobat prin Hotărârea B.E.C. nr. 1H/23.09.2018

**Biroul Electoral de Circumscripție Județeană nr. 16 Dâmbovița**

**H O T Ă R Ă Ș T E**

**Art. 1.** Respinge sesizarea **Asociației Solidaritatea pentru Libertatea de Conștiință**, ca fiind lipsită de obiect.

**Art. 2.** Împotriva prezentei Hotărâri se poate face contestaţie în termen de 48 de ore de la data afişării.

**Art. 3.** Prezenta hotărâre se aduce la cunoștință publică prin afișare și publicare pe site-ul Instituției Prefectului – Județul Dâmbovița.

*Dată astăzi 06.10.2018*

**PREȘEDINTE,**

**Jud. Narcis Erculescu**

**MEMBRI,**

Pîscoveanu Maria Mirabela – PNL

Irimescu Mihail-Emilian – USR

Ivanovici-Stănilă Nicoleta-Anca – PSD

Niță Ionuț – ALDE

Goglea Constantin- PMP

David Roxana Florentina - UDMR

NR. \_\_\_\_\_/H/06.10.2018

Red. MNI/1 ex.